ছবছৰে দৰমহাৰ মুখ নেদেখাকৈ পত্নী আৰু কণমানি কন্যাক এৰি অকালতে চকু মুদিলে শিৱসাগৰৰ ৰবীন বৰুৱা নামৰ এজন শিক্ষকে।
ডিব্ৰুগড়ৰ এখন বেচৰকাৰী চিকিৎসালয়ত যোৱা বহুদিন ধৰি বহুমূত্ৰ ৰোগৰ বাবে চিকিৎসাধীন হৈ থকা বৰুৱাৰ সোমবাৰে মৃত্যু হয়।
লাহিঙীয়া মাথাদাং প্ৰাথমিক বিদ্যালয়ৰ সহকাৰী শিক্ষক তথা অঞ্চলটোৰ জনপ্ৰিয় সাংস্কৃতিক কৰ্মী বৰুৱাই যোৱা ছয় বছৰে কোনো দৰ্মহা পোৱা নাছিল।
জানিব পৰা মতে শিৱসাগৰ জিলাত সৰ্বমুঠ ১৫৩০ গৰাকী প্ৰাথমিক বিদ্যালয়ৰ শিক্ষকে যোৱা ছবছৰ ধৰি বিনা দৰ্মহাই সেৱা আগবঢ়াই আহিছে।
সূত্ৰ অনুসৰি পূৰ্বে এইসকল শিক্ষকে দৰমহা লাভ কৰিছিল যদিও যোৱা সময়চোৱাত তেওঁলোকৰ বেতনক লৈ খেলিমেলিৰ সৃষ্টি হয়। কিন্তু চৰকাৰে এতিয়ালৈকে তেওঁলোকক সেৱাৰ পৰা অব্যাহতিও দিয়া নাই আৰু ফলত দৰমহা নোপোৱা বহু শিক্ষকে বাচি থকাৰ বাবে হাজিৰা কামো কৰিব লগা হৈছে।
গৌৰীসাগৰৰ ভাটিয়াপাৰা গাঁৱৰ বাসিন্দা শিক্ষকজনৰ অকাল মৃত্যুত এলেকাটোত শোকৰ ছাঁ পৰিছে। ৰুদ্ৰসাগৰ শাখা সাহিত্য সভা, মটক সন্মিলন, মায়ামৰা সমাজকে আদি কৰি বিভিন্ন দল-সংগঠনে শিক্ষকজনৰ মৃত্যুত শোক প্ৰকাশ কৰিছে।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
